**1.1**

**Mesto Fiľakovo**

podľa § 9a ods. 9 zákona č. 138/1991 Zb. o majetku obcí v znení neskorších predpisov a podľa § 281 až § 288 zákona č. 513/1991 Zb. Obchodný zákonník v znení neskorších predpisov

zverejňuje

zámer na uzatvorenie Nájomnej zmluvy na prenájom mestských poľnohospodárskych pozemkov

formou obchodnej verejnej súťaže č. 02/2023

schválenou uznesením mestského zastupiteľstva č. 78/2023 zo dňa 21.09.2023.

**PREDMET SÚŤAŽE**

1. Predmetom obchodnej verejnej súťaže (ďalej len „OVS“) je uzatvorenie Nájomnej zmluvy na prenájom mestských poľnohospodárskych pozemkov o celkovej rozlohe 28,84 ha (podrobne viď. 1.3 – Predmet nájomnej zmluvy – súbor pozemkov).

2. Minimálne ročné nájomné za prenájom poľnohospodárskych pozemkov ako celok je stanovené v zmysle uznesenia MZ č. 78/2023 zo dňa 21.09.2023 vo výške **80,00 EUR/ha + ročná inflácia.**

3. Ďalšie podmienky OVS schválené predmetným uznesením :

- splatnosť ročného nájomného do 31.12. bežného roka

- trvanie nájmu : na dobu určitú od 01.11.2024 na 5 rokov, t.j. do 31.10.2029

- bezodkladné vydanie časti predmetu nájmu do rozlohy 6 ha počas trvania nájmu pre potreby mesta

**PODMIENKY SÚŤAŽE**

1. Súťaž sa začína dňom jej uverejnenia na internetovej stránke mesta <http://www.filakovo.sk>, na úradnej tabuli mesta Fiľakovo v mesačníku samosprávy Fiľakovské zvesti a na Facebookovej stránke Mesta Fiľakovo.

2. Návrh do OVS predkladá záujemca v zalepenej obálke, kde uvedie meno/názov, adresu záujemcu a označenie „OVS č. 02/2023 – PRENÁJOM POĽNOHOSPODÁRSKYCH POZEMKOV - NEOTVÁRAŤ“-

V obálke záujemca predloží:

1. návrh Nájomnej zmluvy o nájme poľnohospodárskych pozemkov
2. súhlas záujemcu so súťažnými podmienkami,
3. súhlas záujemcu so spracovaním osobných údajov na účely zabezpečenia úkonov spojených s OVS,
4. čestné vyhlásenie záujemcu o tom, že v prípade víťazstva v OVS všetky náklady súvisiace s prenájmom predmetu OVS uhradí na vlastné náklady,
5. čestné vyhlásenie záujemcu o tom, že v čase podania návrhu nie je voči nemu vedené exekučné ani konkurzné konanie alebo reštrukturalizačné konanie,
6. čestné vyhlásenie záujemcu o tom, že v čase podania návrhu nemá žiadne podlžnosti voči vyhlasovateľovi a ani organizáciám zriadeným mestom.

3. Kritériom na vyhodnotenie ponúk je najvyššia ponúkaná cena za predmet súťaže.

4. Návrh musí byť doručený na adresu vyhlasovateľa : Mestský úrad Fiľakovo, oddelenie ekonomiky a majetku mesta, Radničná 25, 986 01 Fiľakovo najneskôr do **20. novembra 2023 do 13.00 hod**. Návrh doručený po stanovenom termíne, alebo v ktorom nebude splnená niektorá zo stanovených podmienok súťaže, nebude do súťaže zaradený.

5. Návrhy predložené do OVS vyhodnotí komisia v zložení v zmysle uznesenia MZ č. 78/2023 písm. B zo dňa 21.09.2023. Výsledok OVS oznámi vyhlasovateľ účastníkom súťaže do 5 dní po ukončení vyhodnotenia súťažných návrhov.

6. Zasadnutie hodnotiacej komisie sa uskutoční v termíne najneskôr do 24.11.2023.

7. Vyhlasovateľ si vyhradzuje

- právo odmietnuť všetky predložené návrhy a ukončiť súťaž bez výberu návrhu,

- právo v odôvodnených prípadoch súťažné podmienky meniť alebo súťaž zrušiť,

- právo predĺžiť lehotu na vyhlásenie výsledku súťaže,

- právo v prípade formálnych nedostatkov návrhu, ktoré nemenia obsah, vyzvať navrhovateľa na doplnenie a vykonanie opravy,

- právo odmietnuť návrh, ktorý neobsahuje požadované náležitosti súťaže,

- právo odmietnuť návrh, ktorý obsahuje zjavne nepravdivé skutočnosti a informácie,

- právo ponúknuť uzavretie nájomnej zmluvy ďalšiemu v poradí určenom výberovou komisiou, ak víťaz písomne oznámi, že nemá záujem o uzavretie nájomnej zmluvy, alebo ak nepodpíše nájomnú zmluvu do 30 dní odo dňa vyhodnotenia OVS.

8. Víťaz OVS bude povinný uzatvoriť Nájomnú zmluvu o nájme poľnohospodárskych pozemkov v rozsahu návrhu (podrobne viď. 2a - Návrh Nájomnej zmluvy).

9. Záujemcovia nemajú nárok na náhradu nákladov spojených s účasťou na súťaži.

10. Ďalšie informácie na tel.: 047/4381001 kl. 124 alebo 0915264290, resp. [zoltan.varga@filakovo.sk](mailto:zoltan.varga@filakovo.sk)

Vo Fiľakove, dňa 16.10.2023

v.r.

Mgr. Attila Agócs, PhD.

primátor mesta

Prílohy:

Súťažné podmienky **1.2**

Návrh Nájomnej zmluvy **2a**

Súhlas záujemcu so súťažnými podmienkami **2b**

Súhlas záujemcu so spracovaním osobných údajov **2c**

Čestné vyhlásenia záujemcu podľa bodov **2d)** až **2f)**

Vyvesené dňa : 16.10.2023

Zvesené dňa: